Seɛdi, ulac win ten-yeẓran am widak di ddunit-is almi d ass-nni ; ma d ṣṣifa-s netta, ladɣa, nniɣ-awen-t yagi, tameslayt ara tt-yecnun ur tezmir ara a d-teffeɣ ala seg yimi n tmuzyint am netta. Sselṭan yuɣal-d d lḥaǧ, yerna yufa-d tamurt-is d wexxam-is axir n wakken llan asmi iṛuḥ : ama d akal, ama d adɣaɣ, ama d adrim, yaf-d mkulec iwenneɛ, mkulec yessefrurex. Ulamma yettkel, lameɛna yewhem di mmi-s i as-dyesfaydin anecten. Yuɣal deg-s lfeṛḥ yerra tiqit. Akken dimi t-icekkeṛ almi yeṛwa, yessegra-yas-d yenna-as : -Ihi tura a mmi, ilaq-aɣ ad ak-nezweǧ, ad ak-d-nawi tameṭṭut, a tuqmeḍ axxam ɣef yiman-ik. Yugi Seɛdi. Yufa-as-d tisebbiwin yakk : mazal-it meẓẓi, mazal ur 71